Съюза има високи постоянни разходи, е ясно, че пазарният дял и производството ще доведат до спад на рентабилността между започването на процедурата и евентуалното налагане на мерките.
 (27)
 Освен това цените на вноса на разглеждания продукт през периода октомври 2020 г. — януари 2021 г. са ниски. Базата данни Surveillance 2 показва, че средната стойност за килограм китайски внос по код по КН 8544 70 00 е била с около 24 % по-ниска през периода октомври 2020 г. — януари 2021 г., отколкото през периода октомври 2019 г. — януари 2020 г. Това е показателно за средните цени на разглеждания продукт, тъй като делът на вноса на разглеждания продукт през двата периода е сравним (данните от митническия надзор в ЕС за периода октомври 2020 г. — януари 2021 г. сочат, че разглежданият продукт представлява около 33 % от общия внос по код по КН 8544 70 00, т.е. същия дял, както се твърди в жалбата). Гореизложеното потвърждава ценовото поведение на китайските производители износители, описано в жалбата.
 (28)
 Допълнителното съществено нарастване на вноса, наблюдавано след започването на процедурата (по-специално през декември и януари), улеснено от съществуващия свръхкапацитет в Китай и подхранвано от привлекателността на пазара на ЕС, вероятно сериозно намалява коригиращия ефект на мерките, не на последно място с оглед на концентрираното въздействие в кратък период от време, критичния момент на някои търгове и свързаните с тях ниски цени. В преписката няма информация относно други обстоятелства, които биха могли да опровергаят тази оценка.
 (29)
 Поради това Комисията заключи, че и третият критерий за въвеждане на регистрационен режим за вноса е изпълнен.
 3.4. Заключение
 (30)
 В контекста на гореизложеното Комисията достигна до заключението, че са налице достатъчно доказателства, които оправдават въвеждането на регистрационен режим по отношение на разглеждания продукт в съответствие с член 14, параграф 5 от основния регламент.
 4. ПРОЦЕДУРА
 (31)
 Всички заинтересовани страни се приканват да изложат становищата си в писмена форма и да представят доказателства в тяхна подкрепа. Освен това Комисията може да изслуша заинтересованите страни, ако те отправят писмено искане, от което да е видно, че са налице конкретни причини, поради които следва да бъдат изслушани.
 5. РЕГИСТРАЦИОНЕН РЕЖИМ
 (32)
 В съответствие с член 14, параграф 5 от основния регламент за вноса на разглеждания продукт следва да се въведе регистрационен режим, за да се гарантира, че ако резултатите от разследването доведат до налагане на антидъмпингови мита и ако бъдат изпълнени необходимите условия, тези мита могат да бъдат наложени с обратно действие върху регистрирания внос в съответствие с приложимите правни разпоредби.
 (33)
 Всякакви последващи задължения ще произтичат от резултатите от антидъмпинговото разследване.
 (34)
 Съгласно твърденията в жалбата, с която беше поискано започването на антидъмпингово разследване, що се отнася до разглеждания продукт, изчисленият среден дъмпингов марж е 123 %, а средното равнище на отстраняване на вредата е 43 %. Въз основа на това размерът на евентуалните последващи задължения може да бъде изчислен на равнището на отстраняване на вредата, посочено в жалбата, а именно до 43 % ad valorem от CIF стойността на вноса на разглеждания продукт.
 (35)
 Като се имат